Etelä-Amerikan Guyana.
Maan tutkimattomat sademetsät ovat vaarassa.
Jos lajit halutaan pelastaa sukupuutolta, metsiä täytyy suojella.
Tutkijoiden ja luontokuvaajien ryhmä on viettänyt kolme viikkoa-
-luetteloiden sademetsän kätköissä piileskeleviä eläimiä.
Ihmeellinen paikka.
Tutkijat tutustuvat täysin koskemattomaan sademetsään.
Loistavaa.
Monimuotoisuus on hämmästyttävää.
On äärimmäisen tärkeää, että metsää suojellaan.
Ryhmä on hajautunut eri tehtäviin.
Gordon ja George suuntaavat syrjäiselle joelle-
-jonka eläimet eivät kuuleman mukaan pelkää ihmisiä.
Ihmiset voivat turmella paikan lyhyessä ajassa.
Justine etsii varsin erikoista otusta.
Kiipeilyryhmä kapuaa ensimmäisenä syrjäiselle vuorelle.
En pidä tästä. Hyvä luoja!
Steve Backshall on kovilla.
Viime yönä miehet leiriytyivät 115 metrin korkeuteen ilmassa.
Mietin, onko minusta koitokseen ja pitäisikö minun edes yrittää.
Britannian kokoinen Guyana-
-on harvoja trooppisia maita, joissa sademetsät ovat koskemattomia.
Rajan takana Venezuelan puolella-
-puut kohtaavat ainutlaatuisen pöytävuorten jonon.
Kiipeilyryhmä yöpyi kallionseinällä.
väärällä jalalla nouseminen ei tule kysymykseen.
Huomenta.
Pelottavaa.
Tämä on huikeimpia paikkoja, joissa olen herännyt.
Näen Brasilian.
Alapuolella on pilvenhattaroita. Mahtava valo.
Vuorenhuiput ovat olleet eristyksissä kymmeniä miljoonia vuosia.
Vuoret ovat eläin- ja kasvilajien kadonneita valtakuntia.
Kukaan ei ole kiivennyt Upuigmalle aiemmin.
Ryhmä toivoo löytävänsä huipulta uusia lajeja.
Toivottavasti etenemme tänään rivakammin kuin eilen.
Mitä vähemmän aikaa kiipeäminen vie-
-sitä kauemmin ehdimme tutkia eläimiä.
Steve ponnistelee pysyäkseen huippukiipeilijöiden vauhdissa.
Oikean varmistuspisteen yläpuolella on vaarallinen irtolohkare.
Aivan Ivanin yllä. Älä koske siihen.
Tässä on iso lohkare, joka irtoaa hetkenä minä hyvänä.
Se on jääkaappi-pakastimen kokoinen. Jos se irtoaa...
En edes halua miettiä seurauksia.
Pirstoutuneet lohkareet ovat osoitus seinämän epävakaudesta.
Miten pääsen lohkareen ympäri?
Hyvä luoja. Tuokin on irti.
Pahus.
Kiristä köyttä, John!
Älä irtoa, ole kiltti.
Kiesus.
Olen harvoin pelännyt yhtä paljon.
Minullakaan ei ole kovin mukavat oltavat. Jatka.
Kuvaaja Keith on myös arveluttavassa tilanteessa.
- Seisotko sinäkin irtolohkareella? - En seiso millään.
Hyvä luoja!
Tämä ei ole hauskaa.
Rajan toisella puolen levittäytyy Guyanan viidakko.
Maa haluaa suojella sademetsiään-
-mutta puutavara toisi valtiolle kipeästi kaivattua rahaa.
Gordon Buchanan ja George McGavin-
-suuntavat syrjäiselle alueelle, jota uhkaavat hakkuut.
Ryhmä matkaa kohti syrjäisen Rewajoen latvavesiä.
Edessä on kilometritolkulla kuohuvia koskia.
Vesi virtaa vilkkaasti.
On vaikea käsittää-
-kuinka tällä joella voi liikkua.
Yhtäkkiä edessä on este, jonka ylitys vaatii ponnisteluja.
Joen yläjuoksua vartioivat vaaralliset putoukset.
Kalastajat ovat kertoneet eläimistä, jotka eivät pelkää ihmistä.
Nyt täytyy jättää matkasta kaikki, mitä ei tarvita.
Meillä on kolme venettä ja kolme moottoria.
Polttoaine, ruoka, varusteet. Paljon tavaraa.
Ryhmän lisäksi muutkin pyrkivät ylös putouksista.
Täällä on kymmeniätuhansia pikkukaloja.
Kaikki yrittävät pyrkiä ylöspäin tuosta raosta.
Se on putousten ainoa kohta, josta voi hypätä ylös.
En ole ikinä nähnyt mitään vastaavaa.
Ruoasta ei ainakaan tulisi puutetta.
Katso. Käsittämätöntä.
Kalaparat ovat aivan poikki.
George ja Gordon ovat lähes yhtä uupuneita.
venettä kiskotaan vastavirtaan. Varusteet katoavat, jos vene kaatuu.
Ryhmä yrittää kaikin voimin pitää veneen pystyssä.
He onnistuvat kuin ihmeen kaupalla.
Virta on syvä ja äärimmäisen voimakas.
Tilanne vaikuttaa olevan hallussa, kunnes virtaa vain tempaa veneen.
Siinä saa pitää varansa.
Putouksia on kolme. Varusteet täytyy kuljettaa maalla.
Tukijoukossa on entinen lääkintämies-
-yksi kokki, viisi veneen ohjaajaa ja viidakko-opas.
Löytyykö meiltä viidakkoveistä?
Lehdenleikkaajamuurahaisia. Ne toimivat samoin kuin me.
Olemme kantaneet ruokaa ja veneitä. Muurahaiset tekevät samoin.
Pienemmät työläiset kulkevat peukalokyydillä.
Muurahaisten yllä lentelee pieniä kärpäsiä.
Kärpäset yrittävät munia lehtiä kantavien muurahaisten päähän.
Sen vuoksi pienet työläiset istuvat lehdellä-
-ja hätistelevät kärpäsiä pois. Fiksu systeemi.
Jos kärpänen on päässyt munimaan muurahaisen päähän-
-muna kehittyy muurahaisen päässä, kunnes pää putoaa pois.
Pää kierähtää maahan, ja kärpänen kuoriutuu ulos.
Varusteet on kannettu.
Vielä kolme venettä. Sitten olemme valmiita.
Ja rättiväsyneitä.
On kuumin aika päivästä, mutta suurin urakka on vielä edessä.
Nestehukka ja uupumus ovat todellinen uhka sademetsässä.
Steve on kiivennyt korkeimmille vuorille-
-mutta Upuigma vie Steven kestävyyden äärirajoilleen.
Jestas. Minun pitää päästä tuohon.
En löydä jalansijaa.
Voi ei!
- Onko kaikki hyvin, Steve? - Minä putosin. Anteeksi.
Pääsetkö takaisin?
Steve ei voi kiivetä köyttä pitkin paljain käsin.
Steve on totisesti jumissa 250 metrin korkeudessa.
Lasken kolmeen.
George ryhmineen on raahannut tarvikkeita neljä tuntia.
Viimeinen vene painaa eniten.
Olemme melkein perillä!
Varovasti.
Odottakaa.
Rutistus on vihdoin ohi.
Paratiisiin ei pidäkään päästä helposti.
Joki vilisee elämää.
- Onko tuolla isosaukko? - Onpa hyvinkin.
Se sukelsi. Mahtavaa.
Tuolla ne menevät. Kolme isosaukkoa.
Isosaukot kiiruhtavat tutkailemaan tulijoita.
Näemme upeita eläimiä, vaikka on kulunut vasta kaksi tuntia.
Alue on täysin koskematon.
On sanoinkuvaamattoman upeaa nähdä isosaukkoja metrien päästä.
Eläimet eivät pelästy vieraita.
Aroja. Näen niitä ensi kertaa koko komeudessaan.
Ne lentävät aina ihmisten yllä, joten olen nähnyt vain hahmon.
- Fantastiset värit. - Henkeäsalpaavan kauniita lintuja.
- Onko siipiväli näin pitkä? - On. Isoja lintuja.
Arat ovat papukaijoja.
Piirretyissä arat istuvat merirosvon harteilla.
Voi, Gordon.
Ryhmän tutkimusmatkan jälkeen alueelle on suunniteltu hakkuita.
Eläinten tulevaisuus on vaarassa.
Saitko kuvaa?
He voivat olla viimeiset tutkijat, jotka kuvaavat koskematonta metsää.
Ryhmä toivoo kohtaavansa Guyanan vaikuttavimpia eläimiä.
Uljaita kotkia, kissapetoja ja jättimäisiä käärmeitä.
Nyt otti ohraleipä.
Steve killuu 250 metrin korkeudessa tyhjän päällä.
Muut yrittävät auttaa Steven kallionseinälle.
Steve saa apuvälineen kiipeämistä varten.
Varo käsiäsi. Päästä irti sinisestä köydestä.
Nyt se tulee.
Miten tämä toimii?
Avaa karbiinihaka.
Nosta punaista osaa niin kuin vääntäisit sen auki.
Pane se köyden ympärille.
- Toimiiko se? - Toimii.
Onneksi olet täällä.
Steven ongelmat eivät ratkea vielä.
Ryhmän pelastus on varmistusköysi.
Se ei saa hankautua teräviä kiviä vasten.
Köysi hankautuu ikävästi yläpuolellani.
Se katkeaa.
- Jos niin käyn, heilahdan sinne. - Olen varautunut.
- Kaikki hyvin. - Hienoa.
Jos kiipeäminen pitkittyy vielä lisää-
-heille jää niukasti aikaa tutkia vuorenhuippua.
Huipulle pääsystä ei kuitenkaan ole takeita.
Noin 430 kilometrin päässä kaakossa metsä väistyy ruohotasankojen tieltä.
Villieläimet elävät rinta rinnan maatilojen karjan kanssa.
Luontokuvaaja Justine Evans kartoittaa alueen eläimistöä.
Katsokaa. Upeaa.
Ruohosuo on paikoitellen melko syvää.
Hevoset kulkevat vaivatta, mutta ihmiset väsyvät-
-kun heidän pitää rämpiä suossa. Ratsastus on kätevää.
Justine matkaa metsäsaarekkeille, jotka värittävät maisemaa.
Yritän raivata tieni ylös. Etsin mölyapinoita-
-joita täällä kuulemma on.
Oksia on kaluttu.
Tuo on apinan tekosia.
Ei välttämättä mölyapinan, vaan ehkä saimirin.
Hyvä merkki. Tuoreita jälkiä apinoista.
Tunnin etsiskelyn jälkeen Justine löytää lepakoita-
-jotka elävät verellä: vampyyrejä.
Kaikuluotaus, ominainen kuonon muoto ja isot korvat.
Perällä on vampyyrejä.
Painajaismaisia otuksia.
Vampyyrit on luotu juomaan verta.
Terävät hampaat lävistävät ihon.
Kielen alla on kaksi kanavaa, joiden kautta veri imetään.
Savannilla nukkuminen ei houkuttele-
-kun kuvittelen näiden imevän vertani.
Seinällä on veristä ulostetta.
Iso vampyyrikanta kertoo, että alueella on paljon ruokaa.
Justine leiriytyy yöksi tasangolle.
Huomenna hän jäljittää savannin merkillisintä otusta.
Isomuurahaiskarhua.
Edessä on pitkä yö.
Onko meillä vain yksi vedenpitävä teltta?
Oviaukkoa ei saa peittoon. Telttoja ei voi kiinnittää maahan.
Täydellinen fiasko.
En tiedä, mitä teemme, kun alkaa sataa.
Kaikki eivät mahdu telttaan nukkumaan.
Eläimet ovat fiksuja ja suojautuvat sateelta.
Hyönteisetkään eivät liiku sateella.
Joudumme odottelemaan.
Meillä on vain muutama päivää aikaa. Sade pilasi yhden päivän.
Ryhmä toivoo löytävänsä Guyanan huippupetoja.
Anakondan, jaguaarin ja harpyijan.
Juuri kun luulin, että tilanne ei tästä pahene, puuro paloi pohjaan.
Skotti ei perusta palaneesta puurosta.
- Sade laantuu. - Onneksi.
Jaguaareja näkee yleensä kahdeksan ja kymmenen välillä.
Kello on kohta kymmenen.
Viivästyksestä huolimatta Gordon kokeilee onneaan.
Voi ei! Gasteracantha-suvun hämähäkki.
Hyvä, etten istunut sen päälle.
Uskomattoman upea hämähäkki, jolla on takaruumiissa piikkejä.
Piikit olisivat uponneet takamukseen.
Hämähäkillä on järeät aseet.
Jaguaarin etsintä alkaa.
Sade on nostanut vedenpintaa, ja eläimet ovat paenneet metsään.
Yhtä lukuun ottamatta. Paka liikkuu yleensä öisin.
Paka on suurehko jyrsijä.
Niitä näkee suhteellisen usein, mutta ei päiväsaikaan.
Anakondat ja jaguaarit saalistavat pakoja.
Paka on monen eläimen ravintoa.
Paka viettää päivät yleensä maan alla.
Ne tulevat ulos vasta yöllä, mutta tämä kaveri on säikähtänyt.
Tule pois sieltä, herra paka.
Liukas, mutainen joenpenger-
-ei ole turvallinen paikka pullealle pakalle.
Justinella on karjanomistaja apunaan isomuurahaiskarhun etsinnässä.
Mies uskoo, että otus liikuskelee alueella.
Jätetään hevoset tuonne.
Termiittikeon yläosa on tönäisty pois.
Tämä on muurahaiskarhun tekosia.
Alueella on paljon termiittikekoja.
Orvin äkkää isomuurahaiskarhun.
Havainto on molemminpuolinen.
Pidimme liian kovaa meteliä.
Juutuimme suohon, ja eläin pinkoo tiehensä.
Eläimellä on huono näkö, mutta tarkka hajuaisti.
Justinen lähestyy otusta hiljaa myötätuulessa.
Loistavaa.
Isomuurahaiskarhu ottaa maisemasta kaiken irti.
Se hyödyntää maiseman etuja.
Muurahaisia ja termiittejä. Eläin sopii tänne loistavasti.
Isomuurahaiskarhuilla ei ole hampaita-
-mutta otuksen 60-senttinen kieli on tahmean syljen peitossa.
Ne näyttävät aivan avaruusolennoilta.
Eläin mutustaa jotakin.
Se on survonut päänsä ruohikkoon.
Otus on työntänyt kielensä koloon. Termiitit tarttuvat kieleen.
Eläin lappaa termiittejä suuhunsa.
Isomuurahaiskarhut kävelevät kolmella käpristetyllä varpaalla.
Kynsiä käytetään vain kaivaessa.
Otus kävelee siis rystysillään. Outoa puuhaa.
Eläin on kokonaisuudessaan kummallinen.
Justinen matka on päättymässä. Hän suuntaa huomenna kotiin.
Näin ensi kertaa isomuurahaiskarhun.
Onneksi sain myös kuvattua sitä.
Kolmen päivän kiipeämisen jälkeen Steve on 30 metrin päässä huipulta-
-mutta koitos ei ole vielä ohi.
En oikein tiedä, miten selviän tästä.
Tuossa on jalansija, mutta se saattaa irrota.
Hienoa.
Näen huipun.
Seuraava osuus on ikävä.
Tuo irtoaa.
Hyvä luoja.
Juuri ennen huippua Steve joutuu roikkumaan pehmeikössä ja juurissa.
Anna mennä.
Jatka. Hyvä!
Hienoa, Steve.
Mahtavaa!
Loistavaa.
Kiipeilyosuus on takana.
Steven täytyy raivata tie kasvillisuuden läpi-
-ennen kuin hän pääsee tutkimaan eläimiä.
Katsokaa.
Putkahdimme sammaleiden, ananaskasvien ja saniaisten keskelle.
Tämä tosiaan on kadonnut maailma.
Kun muut etsivät eläimiä, Steve tutkii kallionkielekettä.
Tässä kulkee eläinten tallaamia polkuja.
Nämä ovat lintujen jälkiä.
Nuo jäljet kuuluvat ehdottomasti nisäkkäälle.
Jonkinlainen hilleri, mahdollisesti.
Näätäeläin, eli täällä on nisäkkäitä.
Jos löydämme eläimen, kyseessä on melko varmasti uusi laji.
Ryhmällä on vain kolme päivää aikaa jäljittää salaperäinen nisäkäs.
- Hienoa. Kuka sen löysi? - Kävi tuuri. Varo, ettei se karkaa.
Katso vatsaa. Upeat värit.
Hyvä koppi.
Joudun pitelemään sammakkoa aloillaan.
En ole nähnyt sammakkoa teoksissa, jotka kertovat alueen eläimistöstä.
Sammakolla on erityisen upea vatsa.
Selkä on tavanomainen, mutta vatsassa on upeat värit.
Jännittävät värit.
Lajia on vaikea nimetä viemättä sitä museoon.
Sammakko pitäisi tappaa kokeita varten. En aio tehdä sitä.
Panen sen takaisin ananaskasville.
Tuntematon sammakko, outoja jälkiä. Mitä muuta vuorelta löytyy?
Georgea ja Gordonia kiusannut sade on vihdoin lakannut.
Olen nähnyt terävämpiäkin veitsiä.
Sipuli on pilkottu. Mikä on perunatilanne?
Haaveilin koko viime viikon karitsanpotkasta.
Georgella on tärkeä tehtävä ennen ruokailua.
Hyönteiset tulevat esiin sateen jälkeen.
Kukaan ei ole pystyttänyt tänne ultraviolettipyydystä.
Mitä ihmettä? En ole nähnyt tuollaista.
Tuo kuuluu hyönteisheimoon, josta ei tiedetä paljon.
Pyydyksessä on vähintään 200 eri hyönteislajia.
Ainakin viisi prosenttia-
-ellei jopa kymmenen, on tuntemattomia lajeja.
Näin on näreet.
Jos pelastaisimme metsät lämpimissä maissa, kuten Guyanassa-
-vähintään 50 prosenttia eläinlajeista olisi turvattu.
Se on ehdottomasti oikea ratkaisu.
Käsittämättömän kaunis perhonen.
Norsunluunvalkoinen yöperhonen.
Tietyssä kulmassa siipien reunoilla näkyy kultaisia helmiä.
Uskomatonta.
Jättimäinen Sirkka! En ole nähnyt tällaista ennen.
Siinä on maamyyräsirkkaa kerrakseen.
Olen omassa elementissäni. Raskaat kantamukset-
-ja hikoilu olivat vaivannäön arvoisia.
Georgen täytyy levätä.
Hän lähtee aamulla etsimään jättimäistä anakondaa.
Kiipeilyryhmä yöpyi Upuigmalla kielekkeen suojissa.
Nyt miehet valmistautuvat etsimään eläimiä.
Kiipeily käy käsien päälle.
Köysi hankaa ikäviä rakkoja sormiin.
- Tekeekö kipeää? - Tekee, mutta ei pahasti.
Sadat tervapääskyt ruokailevat jalohaukkojen tarkkaillessa.
Lintujen ääni kaikuu huipulla tauotta.
Luulimme, että kyse oli pikkujalohaukasta-
-mutta niitä ei esiinny tällaisessa maastossa.
Itäpuolella olevalla pöytävuorella nähtiin vuonna 1999 punajalohaukka.
Lintutieteilijät ilahtuvat tiedosta, että lintu elää Upuigmalla.
Punajalohaukkapariskunnalla taitaa olla poikanen.
Kolmikko viestii keskenään kiivaasti.
Äänekkäitä lintuja.
Ivan tutkii kalliota, ja Steve etsii salaperäistä nisäkästä.
Täällä on pesiksi sopivia onkaloita ja tassun jälkiä.
Vilkaisen sisälle pimeänäkökameralla.
Melko voimakas haju.
Tunkkainen eläimen haju.
Täydellinen pesäkoko keskikokoiselle nisäkkäälle.
Näen pelkkiä jälkiä. Jätöksiä ei näy.
George ja Gordon ovat etsineet aamunkoitosta asti huippupetoja.
Yksi veneen ohjaajista uskoo nähneensä anakondan puskissa.
- Oliko se iso? - Siis anakondako?
Jos mies kuvaili käärmettä isoksi, se on taatusti suuri.
- Tuolla on iso käärme. - Niinpä näkyy.
Voimmeko ajaa tuonne?
- Se näyttää autonrenkaalta. - Isolta autonrenkaalta.
Gordon hiippailee maihin-
-ja yrittää kuvata anakondaa maassa.
Teräviä kasveja.
Gordon on 2,5 metrin päässä käärmeestä.
Onpa se valtava.
Viisimetrisen käärmeen vartalo on Gordonin vyötärön kokoinen.
Karsin kasvustoa, jotta saan käärmeen kuvaan.
Olen nähnyt, kuinka tuota pienempi anakonda söi sian.
Saattaa olla, että otus voisi syödä minut.
Anakonda kiertyy saaliin ympärille ja kuristaa-
-kunnes saaliin verenkierto lakkaa.
Uhri niellään kokonaisena.
Jos pelkää käärmeitä, tämä otus luikertelee painajaisiin.
Kieli ei ole ulkona. Anakonda aistii kielellään.
Nyt se taitaa torkkua.
Hyvä luoja, että se on iso.
Joen yläjuoksulla on järjettömän paljon eläimiä.
En ole koskaan nähnyt tai kuullut vastaavaa.
Tämä on jättiläisten maa.
Käärme avasi silmänsä.
Oli hienoa nähdä anakonda, mutta jätetään se rauhaan.
Miehet suuntaavat metsään, jossa odottaa toinen jättiläinen.
Käsittämättömän suuri puu.
Kapokkipuu.
Se on suurempi kuin mikään näkemämme puu.
Hyvät hyssykät!
Katso juurten kokoa!
- Katso. - Mitä siellä on?
Voi taivas! Ihmeellistä!
- Kiitäjä, johon on tarttunut... - Sieni.
Sieni on kasvanut eläimen läpi.
Tauti saa perhosen ryömimään ylös.
Kun perhonen kuolee, itiöt leviävät laajalle alueelle.
Viidakossa täytyy varoa syömisiään.
Joistakin asioista tulee sairaaksi, ja toiset kasvavat elimistössä-
-ja purkautuvat ulos selästä tai vatsasta, kuten tässä.
Scifi-elokuviin kehitellään hirveitä juttuja-
-mutta maailmassa tapahtuu paljon karmeampia asioita-
-kuin pystymme kuvittelemaan.
Lyön vetoa, ettei kyseistä sientä tunneta.
Sieniä ei ole tutkittu tarpeeksi.
Todella ainutlaatuinen näky.
Metsän laajuus paljastuu vasta ilmasta käsin.
Guyanan puihin on sitoutunut 2,7 miljardia tonnia hiiltä.
Metsät ovat elintärkeitä ilmastolle.
Guyana on kuitenkin köyhä maa, joka tarvitsee rahaa puista.
Maan täytyy päättää, aloitetaanko hakkuut vai suojellaanko metsiä-
-tulevia päästöoikeuksia vastaan.
Metsä on toistaiseksi koskematon, mutta tilanne voi muuttua pian.
Ryhmä on viimeistä iltaa vuorella ja toivoo näkevänsä yöeläimiä.
Nisäkkäille on asetettu pyydyksiä, ja Steve virittelee UV-valoa-
-houkutellakseen hyönteisiä.
Valtavia yöperhosia.
Jättimäisiä yöperhosia joka paikassa.
Käsittämättömän suuri.
Nämä kuuluvat kiitäjien perhosheimoon.
Mikä jätti! Verratkaa sitä käteeni.
Kaikki ovat samaa lajia. Niillä on samanlaiset täplät.
Takasiivessä on upeat värit.
Kävi merkillinen juttu.
Valo houkutteli tervapääskyn lentämään päin seinämää.
Lintu on pökerryksissä, mutta valppaana.
Luulen, että se pääsee lentämään.
Toivottavasti olet kunnossa.
Luojan kiitos.
Yhtäkkiä nisäkäspyydyksestä kuuluu ääntä.
Ei! Tule takaisin! Mihin menit?
Voi ei! Se onkin täällä.
Upea otus.
Ei mitään hätää.
Katsokaa korvia ja viiksikarvoja.
Otus liikkuu öisin.
Söpö kuin mikä.
Pöytävuorilla on tavattu niukasti nisäkkäitä.
Uusia nisäkkäitä löydetään hyvin harvoin.
Reissu kannatti tämän otuksen takia.
Varusteita oli vain kolmeksi päiväksi.
On tullut lähdön aika.
Viime yö oli parhaita luontokokemuksiani.
Kaikki tapahtui yhtä aikaa. Tervapääskyt, yöperhoset.
Sitten löysimme hiiren.
Ehdimme tutkia huippua vain kolme päivää.
Matka oli silti valtava menestys, ja löysimme taatusti uusia lajeja.
Vielä kiehtovampia ovat tuntemattoman eläimen jäljet.
Toivottavasti palaan selvittämään, mille ne kuuluvat.
On tavattoman harmillista, että elän aikana-
-jolloin on vaikea löytää tutkimattomia paikkoja.
On suunnattoman palkitsevaa päästä tutkimattomaan metsään-
-joka on äärimmäisen ainutlaatuinen.
Gordonin aamiainen keskeytyi-
-koska yksi Guyanan harvinaisimmista eläimistä on nähty leirin liepeillä.
Lintu istuu puussa. En ole nähnyt ennen harpyijaa-
-enkä uskonut, että näkisimme sen. Valtava lintu.
Haluaisin päästä maihin-
-jotta saisin linnusta hyvän lähikuvan kauko-objektiivilla.
Älä lähde karkuun.
Täytyy kuvata, kun tilaisuus urkenee.
Ei ole aikaa hienoihin virityksiin.
Jos lintu lähtee lentoon, emme näe sitä enää koskaan.
Varmistan, että kaikki toimii.
Mikä näky!
Vaikeimmin löydettävä nisäkäs on jaguaari.
Harpyija on vaikeimmin löydettävä lintu.
Upea otus.
Sademetsässä tulee hoettua harva se päivä-
-että ei ole koskaan nähnyt mitään vastaavaa.
On silti todennäköisempää nähdä jaguaari tanssimassa leirissä-
-kun löytää harpyija.
Harpyija syö apinan ruhoa. Apinan jalat roikkuvat puusta.
Tyypillistä käyttäytymistä.
Valtavat petolinnut pyytävät isoja kädellisiä.
Harpyija tarttuu apinaan kynsillään ja tappaa sen.
Kynnet ovat valtavat.
Näin suuret.
Harpyija on voimakkain kotka. Se on yli metrin pituinen.
Olen löytänyt timantin.
Eläimet lisääntyvät, kun asutus jää taakse.
Jos joella on harpyijoita-
-alueella on myös paljon apinoita.
Apinat ovat merkki elinvoimaisesta ympäristöstä.
Paikka on täysin turvaton.
Alue voidaan turmella nopeasti. Kaamea ajatus.
Harpyija on todella harvinainen näky. Graalin malja.
Nyt se lähtee.
Voi olla, ettemme näe lintua enää koskaan.
Harpyija on ryhmän viimeinen löytö. On aika lähteä kotiin.
Retkikunta keräsi tärkeitä todisteita.
Guyanan sademetsät ovat todella koskemattomia.
Maailmassa on enää kourallinen koskemattomia paikkoja.
Guyanan sademetsät ovat yksi niistä. Asia ei saa muuttua.
Puulatvoista joen syvyyksiin-
-on löydetty uusia ja harvinaisia eläimiä.
Ryhmä on kokenut auringonpaahdetta, hyönteisenpistoja ja vaaratilanteita.
Tutkijat luetteloivat ja kuvasivat satoja sademetsän asukkeja.
Maapallolla on tilaa säilyttää kuusi prosenttia maa-alasta-
-jolla esiintyy suurin osa eläin- ja kasvilajeista.
Kiitos.
Georgella on vielä yksi tehtävä.
Hän toimittaa tutkimusraportin Guyanan presidentille.
Tässä on suppea raportti matkan pääkohdista.
Julkaisemme kattavampia tietoja lähikuukausina.
Jokaisessa raportissa on todettu-
-kuinka keskeisiä sademetsät ovat ilmastonmuutoksen torjunnassa-
-ja kasvihuonekaasujen vähentämisessä.
Kyseisellä alueella-
-elää luultavasti maapallon monipuolisin lajisto.
Tutkimusmatkan jälkeen presidentti teki jotakin ennenkuulumatonta.
Hän tarjoutui suojelemaan sademetsiä-
-ilmastonmuutoksen torjunnassa taloudellista tukea vastaan.
sademetsien korvaamattomuus on alkanut valjeta ihmiskunnalle.
Miljoonien lajien kotimetsät-
-voivat osaltaan ratkaista maailmanlaajuisen ongelman.